Komission asetus (EY) N:o 1776/2001, annettu 7 päivänä syyskuuta 2001, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta



Virallinen lehti nro L 240 , 08/09/2001 s. 0003 - 0003



Komission asetus (EY) N:o 1776/2001, annettu 7 päivänä syyskuuta 2001, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 1230/2001(2), ja erityisesti sen 9 artiklan, sekä katsoo seuraavaa: (1) Edellä mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen tehdä ero nimikkeeseen 2009 luokiteltujen lisättyä sokeria sisältävien hedelmämehujen ja nimikkeeseen 2106 luokiteltujen juomien valmistukseen käytettävien valmisteiden, muun muassa lisättyä makuainetta sisältävien siirappien, välillä. (2) Nimikettä 2009 koskevien HS-selitysten mukaan sokeria voidaan muiden lisäaineiden ohella lisätä hedelmämehuihin edellyttäen, että näiden alkuperäinen luonne säilyy. (3) Lisättyä sokeria sisältävät ja sisältämättömät hedelmämehut tai hedelmäsekamehut luokitellaan yhdistetyn nimikkeistön nimikkeen 2009 alanimikkeisiin erityisesti sen perusteella, onko niiden tiheys suurempi kuin 1,33 g/cm3 20 °C:ssa, mikä arvo riippuu muun muassa kyseisten tuotteiden sokeripitoisuudesta. (4) Yhdistetyn nimikkeistön 20 ryhmän 2 lisähuomautuksessa säädetään kyseisen ryhmän ja erityisesti nimikkeen 2009 hedelmämehujen sisältämän sakkaroosina ilmaistun eri sokereiden määrän määrittämiseen käytettävä mittausmenetelmä. (5) Vaikuttaa aiheelliselta vahvistaa nimikkeeseen 2009 kuuluvien tuotteiden hedelmämehupitoisuudelle 50 painoprosentin vähimmäisraja käyttäen ilmaisua "tiheys enintään 1,33 g/cm3 20 C°:ssa", jotta kyseisen nimikkeen hedelmämehujen alkuperäinen luonne säilyisi. (6) Tämän vuoksi on tarpeen muuttaa yhdistetyn nimikkeistön 20 ryhmän 5 lisähuomautus. (7) Tässä asetuksessa säädetyt toimenpiteet ovat tullikoodeksikomitean lausunnon mukaisia, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2658/87 liitteenä olevan yhdistetyn nimikkeistön 20 ryhmän 5 lisähuomautus seuraavalla tekstillä: "5. a) Nimikkeeseen 2009 tuotteissa lisätyn sokerin määrällä tarkoitetaan sokeripitoisuutta vähennettynä jäljempänä esitetyillä mehulajin mukaisilla luvuilla: - sitruuna- tai tomaattimehu: 3, - omenamehu: 11, - viinirypälemehu: 15, - muut hedelmä- tai kasvismehut, myös sekamehut: 13. b) Lisättyä sokeria sisältävät hedelmämehut, joiden tiheys on enintään 1,33 g/cm3 20 C°:ssa ja joissa on vähemmän kuin 50 painoprosenttia hedelmämehua hedelmistä saatuna luonnonmehuna tai hedelmämehutiivisteistä laimentamalla saadussa muodossa, menettävät nimikkeeseen 2009 kuuluvien hedelmämehujen alkuperäisen luonteen." 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä syyskuuta 2001. Komission puolesta Frederik Bolkestein Komission jäsen (1) EYVL L 256, 7.9.1987, s. 1. (2) EYVL L 168, 23.6.2001, s. 6.